โบรกฯคัด 7 หุ้นเด็ดรับประโยชน์จาก FED ขึ้นดอกเบี้ย
บล.กรุงศรีคัด 7 หุ้นเด็ดรับประโยชน์จาก FED ขึ้นดอกเบี้ยคือกลุ่มท่องเที่ยวที่เข้าสู่ช่วง High Season (AOT MINT CENTEL) และกลุ่มส่งออก (CPF TU CFRESH) และกลุ่มพลังงานทดแทนที่จะได้ประโยชน์จากการเปิดประมูล Solar farm 400 MW
14 ธ.ค. 2558

บมจ. หลักทรัพย์กรุงศรี ระบุในบทวิเคราะห์(14 ธ.ค.) ว่า คาด SET Index มีโอกาสฟื้นตัวหลังจากที่ลดลงแรงในช่วง 3 สัปดาห์ที่ผ่านมา โดยมีกรอบการเคลื่อนไหวอยู่ระหว่าง 1,315-1,345 จุด ปัจจัยหลักจะอยู่ที่ผลการประชุมเฟด ซึ่งตลาดคาดว่าเฟดน่าจะขึ้นอัตราดอกเบี้ย 0.25% หากเฟดขึ้นดอกเลเบี้ยตามคาดเชื่อว่าจะผลกระทบต่อ SET ค่อนข้างจำกัด เนื่องจากSET ได้ปรับลงกว่า 10% ซึ่งน่าจะสะท้อนปัจจัยนี้ไปมากแล้ว
Investment theme : เน้นหุ้นที่คาดว่าจะได้ประโยชน์จากการปรับขึ้นอัตราดอกเบี้ยของ FED การท่องเที่ยวที่เข้าสู่ช่วง High Season และกลุ่มพลังงานทดแทนที่จะได้ประโยชน์จากการเปิดประมูล Solar farm 400 MW 
1)กลุ่มที่ได้ประโยชน์หากเฟดปรับขึ้นอัตราดอกเบี้ย โดยคาดเฟดจะขึ้นอัตราดอกเบี้ยในเดือนธ.ค.นี้ซึ่งจะกดดันให้ค่าเงินบาทอ่อนค่าเป็นบวกต่อกลุ่มท่องเที่ยว (AOT MINT CENTEL) และกลุ่มส่งออก (CPF TU CFRESH) โดยเลือก AOT เป็น Top pick ของกลุ่มโดยให้ราคาเป้าหมายที่ 360 บาท
2)กลุ่มที่จะได้ประโยชน์จากการเปิดประมูลSolar farm 400 MW
Top pick GUNKUL (เป้า 28) วันที่ 15 ธ.ค.2015 กพช.จะเปิดประมูลและจับฉลากโครง Solar farm หน่วยงานราชการจำนวน 400 MW เป็นบวกต่อกลุ่มพลังงานทดแทนโดย GUNKUL ได้ประโยชน์มากที่สุดเนื่องเป็นทั้งผู้รับเหมา ขายอุปกรณ์ และเป็นเจ้าของโครงการ
 